------------------------- --------------------- -----------------------
                                                  

  ------------------------- --------------------- -----------------------

1.  

2.  รายได้ของบริษัทส่วนใหญ่คือประมาณร้อยละ 65 และร้อยละ 55 ในปี 2545 และช่วง 9
    เดือนแรกของปี 2546 มาจากบริษัท Hubline Pte. Ltd.
    ซึ่งเป็นทั้งเจ้าของเรือและเจ้าของตู้สินค้า
    ดังนั้นบริษัทจึงมีความเสี่ยงในด้านของรายได้ที่อาจลดลงหากบริษัทลูกค้าที่เป็นเจ้าของเรือรายดังกล่าวไม่ใช้บริการท่าเทียบเรือของบริษัท

3.  

6.  
7.  

องเรือและเจ้าริษัทถืกลุ่มเดี,Ltdนรายใหญ่ที่ถือหุ้นในบริษัท คิดเป็นร้อยล 52.5 ล้านจาก PP
ด้วยร่าคะ 3. การประกอบธุรกิจของแต่ละสายผลิตภัณฑ์

  3.1 ลักษณะบริการ

บริษัท บางปะกง เทอร์มินอล จำกัด (มหาชน) ประกอบธุรกิจการให้บริการท่าเทียบเรือ
และบริการอื่นๆ ที่เกี่ยวข้องกับการขนส่งสินค้าทางทะเล
โดยลูกค้าของบริษัทจะมีทั้งลูกค้าที่เป็นเจ้าของเรือ
เจ้าของตู้สินค้าและผู้นำเข้าและส่งออกสินค้าระหว่างประเทศ
ทั้งนี้บริษัทจะให้บริการท่าเทียบเรือกับลูกค้าที่เป็นเจ้าของเรือขนส่งตู้คอนเทนเนอร์ระหว่างประเทศในเส้นทางการเดินเรือระหว่างประเทศไทย
ฮ่องกง มาเลเซีย ฟิลิปปินส์ สิงคโปร์ สาธารณรัฐประชาชนจีน และบรูไน
โดยตู้คอนเทนเนอร์ที่บรรทุกในเรือดังกล่าวมีทั้งตู้เปล่าเพื่อมารับสินค้าที่จุดปลายทางและตู้ที่บรรจุสินค้าเพื่อการนำเข้าและส่งออกซึ่งเป็นของลูกค้าที่เป็นเจ้าของตู้สินค้า
นอกจากนี้ยังมีลูกค้าที่เป็นผู้นำเข้าและส่งออกสินค้าระหว่างประเทศซึ่งประสงค์จะขนส่งสินค้าที่บรรจุตู้คอนเทนเนอร์
โดยลูกค้าที่เป็นผู้นำเข้าและส่งออกสินค้าจะใช้บริการเรือที่เป็นลูกค้าของบริษัทเพื่อขนส่งสินค้าตามเส้นทางการเดินเรือดังกล่าวข้างต้น
รวมทั้งใช้บริการอื่นๆภายในท่าเทียบเรือของบริษัทอันได้แก่ บริการโรงพักสินค้า ขนถ่ายสินค้า
บรรจุและแยกสินค้า ซ่อมแซมตู้สินค้า และบริการอื่นๆ ที่เกี่ยวข้อง

อย่างไรก็ตามในการให้บริการบางประเภทภายในท่าเทียบเรือนั้น
บริษัทได้ว่าจ้างบุคคลภายนอกให้ดำเนินการแทน ได้แก่ การสำรวจตู้คอนเทนเนอร์
การขนส่งตู้คอนเทนเนอร์ และการบรรจุและแยกสินค้า ซึ่งต้องใช้แรงงานจำนวนมาก
ทั้งนี้เพื่อลดภาระในการบริหารงานด้านบุคคล และค่าใช้จ่ายอื่นๆที่เกี่ยวข้อง
(รายละเอียดพิจารณาได้จากข้อ 5.2 และข้อ 11.1)

นอกจากนี้ในการประกอบธุรกิจบริษัทได้รับใบอนุญาตจากหน่วยงานที่เกี่ยวข้องเพื่อดำเนินการต่างๆ
รวมทั้งได้รับบัตรส่งเสริมการลงทุน โดยได้รับสิทธิประโยชน์ด้านภาษีจนถึงวันที่ 30 มิถุนายน 2550
(รายละเอียดของใบอนุญาตและบัตรส่งเสริมการลงทุน พิจารณาได้จากรายละเอียดในข้อ 5.2 )
จากอดีตที่ผ่านมาบริษัทได้ปฏิบัติตามกฎระเบียบและเงื่อนไขที่กำหนดในใบอนุญาตต่างๆอย่างเคร่งครัด
ซึ่งผู้บริหารของบริษัทเชื่อมั่นว่าบริษัทจะไม่มีปัญหาในการขอต่ออายุของใบอนุญาตต่างๆ

สำหรับบริษัทย่อยทั้ง 2 บริษัทซึ่งเป็นบริษัทที่จัดตั้งขึ้นใหม่ ได้แก่ บริษัท บีทีซี โคสทอล จำกัด
จัดตั้งขึ้นเพื่อประกอบกิจการขนส่งสินค้าในประเทศทางทะเล โดยมีเส้นทางระหว่าง
บางปะกงและสุราษฏร์ธานี และบริษัท แพลทตินั่ม คอนเทนเนอร์ไลน์ส
จัดตั้งขึ้นเพื่อประกอบกิจการขนส่งสินค้าระหว่างประเทศทางทะเล โดยมีเส้นทางระหว่าง บางปะกง
ปาเซกุดัง สงขลา ปัจจุบันทั้ง 2 บริษัท ปัจจุบันบริษัททั้ง 2
อยู่ระหว่างรอการส่งมอบเรือซึ่งคาดว่าจะได้รับการส่งมอบประมาณต้นปี 2547
เพื่อเปิดให้บริการในเส้นทางดังกล่าว

3.1.1 การให้บริการแยกตามประเภทบริการ

(1) บริการท่าเทียบเรือ

บริษัท บางปะกง เทอร์มินอล จำกัด (มหาชน)
มีการให้บริการท่าเทียบเรือเพื่อการรับและขนถ่ายสินค้าของเรือสินค้าระหว่างประเทศ
โดยเป็นท่าเทียบเรือสินค้าบรรจุตู้คอนเทนเนอร์ (Container Terminal)
ท่าเทียบเรือของบริษัทตั้งอยู่ที่ เลขที่ 8/1 หมู่ที่ 8 ถนนสุขุมวิท (บางนา-ตราด) กม. 52
ตำบลท่าข้าม อำเภอบางปะกง จังหวัดฉะเชิงเทรา
ท่าเทียบเรือมีลักษณะเป็นสะพานยื่นออกไปในแม่น้ำบางปะกงยาวประมาณ 147 เมตร
มีความกว้างหน้าท่าประมาณ 30 เมตร ความยาวหน้าท่าเรือประมาณ 148 เมตร
ระดับความลึกหน้าท่า 8 เมตร จากระดับน้ำทะเลปานกลาง มีร่องน้ำลึกประมาณ 7 เมตร
วัดจากระดับน้ำทะเลปานกลาง (เป็นความลึกของร่องน้ำก่อนที่จะมีการขุดลอกร่องน้ำ
ทั้งนี้ภายหลังการขุดลอกร่องน้ำเสร็จสมบูรณ์ ร่องน้ำจะมีความลึกประมาณ 9 เมตร
วัดจากระดับน้ำทะเลปานกลาง) สามารถรับเรือสินค้าระวางขับน้ำสูงสุดขนาด 10,000 เดทเวทตัน
(DWT)

ปริมาณเรือสินค้าที่ใช้บริการท่าเทียบเรือของบริษัทในระยะ 5 ปีที่ผ่านมา เป็นดังนี้

+----------------------------------+-----------------------------------+
| ปี                                | จำนวนเรือที่เทียบท่า (ลำ)              |
+----------------------------------+-----------------------------------+
| 2542                             | 160                               |
+----------------------------------+-----------------------------------+
| 2543                             | 152                               |
+----------------------------------+-----------------------------------+
| 2544                             | 153                               |
+----------------------------------+-----------------------------------+
| 2545                             | 202                               |
+----------------------------------+-----------------------------------+
| 2546                             | 218                               |
+----------------------------------+-----------------------------------+

 เรือที่ใช้บริการท่าเทียบเรือท่าของบริษัทจะเป็นเรือสินค้าบรรจุตู้คอนเทนเนอร์ โดยตู้คอนเทนเนอร์ที่ขนถ่ายผ่านท่าเทียบเรือของบริษัทมี 2 ลักษณะ ได้แก่

1)  ตู้เปล่า ( Empty container ) หมายถึง ตู้คอนเทนเนอร์ที่ไม่มีสินค้าภายในตู้
    นำเข้ามาเพื่อใช้ในการบรรจุสินค้าเข้าตู้ เพื่อรอการส่งออกในลำดับต่อไป

2)  ตู้หนัก ( Full container ) ประกอบไปด้วย 2 สถานะ ได้แก่

-   ตู้ลาก (CY/CY หรือ FCL: Full container load) หมายถึง
    ตู้คอนเทนเนอร์ที่มีสินค้าบรรจุภายในตู้ มีลักษณะดังนี้ คือ ในกรณีนำเข้า จะมี B/L (Bill of
    Lading) จำนวน 1 ใบ และผู้นำเข้า (Consignee) จำนวน 1 ราย
    รวมถึงในกรณีกลับกันจะมีผู้ส่งออก (Shiper) จำนวน 1 รายเท่านั้น
    เมื่อตู้คอนเทนเนอร์มาถึงท่าเทียบเรือปลายทางแล้ว จะไม่มีการนำสินค้าออกจากตู้
    แต่จะขนส่งออกจากท่าเทียบเรือไปพร้อมกับตู้คอนเทนเนอร์
    หลังจากผ่านพิธีการศุลกากรเรียบร้อยแล้ว

-   ตู้บรรจุ (LCL : Less container load) หมายถึง ตู้คอนเทนเนอร์ที่มีสินค้าบรรจุภายในตู้
    โดยสินค้าในตู้จะประกอบไปด้วยผู้นำเข้าและผู้ส่งออกหลายราย หรือรายเดียวก็ได้
    มีลักษณะดังนี้คือ มี B/L มากกว่าหรือเท่ากับ 1 ใบ และ ผู้นำเข้ามากกว่าหรือเท่ากับ 1 ราย
    รวมถึงในกรณีกลับกันจะมีผู้ส่งออกมากกว่าหรือเท่ากับ 1 รายเช่นกัน
    เมื่อตู้คอนเทนเนอร์มาถึงท่าเทียบเรือปลายทางแล้ว สินค้าก็จะถูกนำออกจากตู้คอนเทนเนอร์
    ภายใต้การควบคุมของเจ้าหน้าที่กรมศุลกากร และส่งมอบให้แก่เจ้าของสินค้าแต่ละรายไป
    (LCL / LCL)
    หรือพักไว้ที่โรงพักสินค้าเพื่อรอการจัดประเภทสินค้าและรอการนำออกจากโรงพักสินค้าของบริษัทต่อไป
    (LCL / CFS)

บริษัทสามารถให้บริการรองรับจำนวนตู้สินค้าได้เต็มกำลังความสามารถที่ 250,000 TEU ต่อปี
ทั้งนี้จำนวนตู้ที่ขนถ่ายผ่านท่าเทียบเรือของบริษัทในระยะ 5 ปีที่ผ่านมา เป็นดังนี้

+------------+--------------------+-----------------+-----------------+
|            | ปริมา               |                 |                 |
|            | ณตู้คอนเทนเนอร์ (TEU) |                 |                 |
+============+====================+=================+=================+
| ปี          | ตู้หนัก               | ตู้เปล่า           | รวม             |
+------------+--------------------+-----------------+-----------------+
| 2542       | 12,396             | 49,120          | 61,516          |
+------------+--------------------+-----------------+-----------------+
| 2543       | 26,405             | 57,478          | 83,883          |
+------------+--------------------+-----------------+-----------------+
| 2544       | 27,161             | 47,440          | 74,601          |
+------------+--------------------+-----------------+-----------------+
| 2545       | 36,285             | 46,895          | 83,180          |
+------------+--------------------+-----------------+-----------------+
| 2546       | 35,453             | 62,336          | 97,789          |
+------------+--------------------+-----------------+-----------------+

หมายเหตุ : TEU (Twenty-foot equivalent unit)
เป็นหน่วยมาตรฐานที่ใช้วัดขีดความสามารถของเรือสินค้าและท่าเทียบเรือ

(2) บริการโรงพักสินค้าและลานพักตู้สินค้า

โรงพักสินค้าและลานพักตู้สินค้าของบริษัทมีพื้นที่รวมทั้งสิ้น 137,580 ตารางเมตร
สามารถรองรับตู้สินค้าได้ทั้งสิ้นจำนวน 15,000 TEU โดยแบ่งเป็นดังนี้

1. โรงพักสินค้าและลานพักตู้สินค้านอกเขตทำเนียบท่าเรือ
เป็นโรงพักสินค้าเพื่อตรวจปล่อยของขาเข้าและบรรจุของขาออกที่ขนส่งโดยระบบคอนเทนเนอร์
นอกเขตทำเนียบท่าเรือ หรือที่เรียกว่า Inland Container Depot (ICD)
ซึ่งสามารถอำนวยความสะดวกให้แก่ลูกค้าในการเปิดตู้สินค้าขาเข้าและรวบรวมสินค้าขาออกเพื่อบรรจุเข้าตู้คอนเทนเนอร์
โดยมีพื้นที่ใช้สำหรับใช้เป็นที่พักตู้สินค้าในกรณีที่ลูกค้าต้องการใช้บริการรวบรวมสินค้าเข้าตู้
(Stuffing) หรือต้องการบริการเปิดตู้สินค้า (Unstuffing)
รวมทั้งมีพื้นที่สำหรับเก็บตู้สินค้าห้องเย็นและสินค้าอันตรายแยกจากพื้นที่เก็บสินค้าอื่น
เนื่องจากพื้นที่สำหรับสินค้าดังกล่าวจะต้องมีระบบทำความเย็นและ/หรือระบบป้องกันอันตรายไว้โดยเฉพาะ

โรงพักสินค้าและลานพักตู้สินค้านอกเขตทำเนียบท่าเรือดังกล่าวมีพื้นที่รวม 81,728 ตารางเมตร
สามารถรองรับตู้สินค้าได้ทั้งสิ้นจำนวนประมาณ 9,000 TEU
โดยในส่วนนี้จะรวมพื้นที่อาคารโรงพักสินค้าทั้งสินค้าขาเข้าและสินค้าขาออก พื้นที่รวมทั้งสิ้น 10,000
ตารางเมตร โดยแบ่งเป็นโรงพักสินค้าสำหรับสินค้าขาเข้า 1 อาคาร พื้นที่ 5,000 ตารางเมตร
และมีโรงพักสินค้าสำหรับสินค้าขาออก 1 อาคาร พื้นที่ 5,000 ตารางเมตร

2. โรงพักสินค้าและลานพักตู้สินค้าในเขตทำเนียบท่าเรือ มีพื้นที่รวม 55,852 ตารางเมตร
สามารถรองรับตู้สินค้าได้ทั้งสิ้นจำนวนประมาณ 6,000 TEU
ทั้งนี้ในส่วนนี้จะมีอาคารโรงพักสินค้าสำหรับสินค้าขาเข้า 1 อาคาร พื้นที่ 7,200 ตารางเมตร
อย่างไรก็ตามเนื่องจากภาวะการส่งออกของไทยที่มีแนวโน้มเพิ่มสูงขึ้น
ทำให้ปริมาณการส่งออกมีแนวโน้มเพิ่มสูงขึ้น ส่งผลให้มีการใช้บริการโรงพักสินค้าขาออกมากขึ้น
บริษัทจึงมีการปรับพื้นที่บางส่วนประมาณร้อยละ 65
ของโรงพักสินค้าขาเข้ามาใช้สำหรับรองรับสินค้าขาออกที่เพิ่มสูงขึ้น

โรงพักสินค้าและลานพักตู้สินค้าของบริษัทจะมีเจ้าหน้าที่จากกรมศุลกากรมาประจำเพื่ออำนวยความสะดวกในเรื่องพิธีการศุลกากรตลอดเวลา

พื้นที่ให้บริการโรงพักสินค้าและลานพักตู้สินค้ารวมของบริษัทเป็นดังนี้

+--------------------------------+-----------------+-------------------+
| ประเภทของคลังสินค้า               | จำนวนอาคาร      | จำนวนพื้นที่          |
|                                |                 | (ตารางเมตร)       |
+================================+=================+===================+
| อาคารโรงพักสินค้า                 | สินค้าขาเข้า 2 หลัง | 12,200            |
|                                | ^(1/)           |                   |
|                                |                 | 5,000             |
|                                | สินค้าขาออก 1 หลัง |                   |
|                                | ^(2/)           |                   |
+--------------------------------+-----------------+-------------------+
| พื้นที่ลานพักตู้สินค้า                  |                 | 119,330           |
|                                |                 |                   |
| (                              |                 |                   |
| รวมพื้นที่ในและนอกเขตทำเนียบเท่าเรือ) |                 |                   |
+--------------------------------+-----------------+-------------------+
| พื้นที่เก็บสินค้าอันตราย ^(2/)         |                 | 150               |
+--------------------------------+-----------------+-------------------+
| พื้นที่เก็บตู้สินค้าห้องเย็น ^(2/)        |                 | 900               |
+--------------------------------+-----------------+-------------------+
| รวม                            |                 | 137,580           |
+--------------------------------+-----------------+-------------------+

  หมายเหตุ : 1/ โรงพักสินค้าขาเข้า 2 หลัง ตั้งอยู่ทั้งในและนอกเขตทำเนียบท่าเรือ
  โดยอาคารที่อยู่ในเขตทำเนียบท่าเรือมีพื้นที่ 7,200 ตารางเมตร
  และอาคารที่อยู่นอกเขตทำเนียบท่าเรือมีพื้นที่ 5,000 ตารางเมตร
  ซึ่งในปัจจุบันบริษัทได้ปรับพื้นที่โรงพักสินค้าขาเข้าในเขตทำเนียบท่าเรือประมาณร้อยละ 65
  ของพื้นที่โรงพักสินค้ามาใช้เป็นพื้นที่สำหรับโรงพักสินค้าขาออก

  2/ ตั้งอยู่นอกเขตทำเนียบท่าเรือ

(3) บริการขนถ่ายสินค้า

บริษัทมีบริการขนถ่ายสินค้าสำหรับเรือที่เข้าเทียบท่าเรือ ดังนี้

  1) บริการขนถ่ายตู้สินค้าขึ้น – ลงเรือโดยใช้ปั้นจั่นหรือเครน
  เพื่อยกตู้สินค้าจากท่าเทียบเรือขึ้น-ลงเรือ ทั้งนี้บริษัทมีปั้นจั่นหรือเครนสำหรับยกขนตู้สินค้าจำนวน
  3 ตัว โดยเป็นปั้นจั่นที่สามารถยกตู้สินค้าที่มีน้ำหนักสูงสุด 250 ตันจำนวน 1 ตัว
  และสามารถยกตู้สินค้าที่มีน้ำหนักสูงสุด 180 ตันจำนวน 2 ตัว
  ซึ่งบริษัทจะคิดค่าบริการตามขนาดตู้สินค้า ซึ่งแบ่งเป็นตู้สั้น ขนาด 20 ฟุต และตู้ยาว ขนาด 40
  ฟุต

  2) Import – Export Container Handling
  เป็นการยกขนตู้สินค้าระหว่างทำเนียบท่าเรือและลานพักสินค้า
  ซึ่งจะมีการคิดค่าบริการตาม-ขนาดของตู้สินค้า (ตู้สั้นหรือตู้ยาว)

3) บริการขนถ่ายสินค้าเข้า/ออกจากตู้สินค้า บริการแบ่งบรรจุสินค้า บริการฝากเก็บรักษาสินค้า
บริการยกสินค้า บริการเครื่องมือหนักสำหรับสินค้าชนิดพิเศษ

  (4) บริการซ่อมแซมตู้สินค้า

บริษัทมีการให้บริการสำรวจสภาพและซ่อมแซมตู้สินค้าให้กับลูกค้าที่ใช้บริการของท่าเรือในกรณีที่ตู้สินค้าชำรุดหรือ
ขึ้นสนิม เป็นต้น

(5) บริการอื่น ๆ ที่เกี่ยวข้อง

บริษัทมีการให้บริการอื่นๆ ที่เกี่ยวข้อง ได้แก่ บริการนำร่อง บริการเรือลากจูง
บริการแรงงานในการยกขนถ่ายสินค้า บริการน้ำประปา บริการผูกและปลดเชือกเรือ
บริการเปิด/ปิดฝาระวางเรือ บริการทำความสะอาดตู้สินค้า บริการจัดเรียงและสำรวจสภาพตู้สินค้า
บริการแบ่งบรรจุสินค้า บริการตู้สินค้าแบบห้องเย็น รวมทั้งการบริการเครื่องอำนวยความสะดวกอื่น
ๆ ที่เกี่ยวข้อง

2.  การให้บริการแยกตามประเภทลูกค้าและลักษณะรายได้จากการให้บริการ

+------------+--------------------------+-----------------------------+
| ประเภทลูกค้า | บริการ                    | ลักษณะรายได้                  |
+============+==========================+=============================+
| 1.         | -   ท่าเทียบเรือ            | -   รายได้ค่าเทียบท่า           |
| เจ้าของเรือ  |                          |     บริษัทคิดค่าบริการเป็นรายวัน   |
|            | -                        |                             |
|            |  บริการผูกเรือและปลดเชือกเรือ | -   รายได้ค่าผูกและปลดเชือกเรือ  |
|            |                          |                             |
|            | -   บริการเปิด /           | บริษัทคิดค่าบริการเป็นอัตราคงที่ต่อลำ |
|            |     ปิดฝาระวางเรือ         |                             |
|            |                          | -                           |
|            | -   บริก                  |   รายได้ค่าเปิดและปิดฝาระวางเรือ |
|            | ารนำร่องโดยมีกัปตันเรือที่ได้รับอ |     คิดค่าบริการต่อการเปิด /     |
|            | นุญาตจากกรมเจ้าท่าเป็นผู้นำร่อง |     ปิดแต่ละครั้ง               |
|            |                          |                             |
|            | -   บริการเรือลากจูง        | -   รายได้ค่าภาระเรือผ่านร่องน้ำ  |
|            |                          |                             |
|            | -   บริการขนถ่ายสินค้าขึ้น /   | บริษัทคิดค่าบริการตามน้ำหนักของเรือ |
|            |     ลงเรือโดยใช้ปั้นจั่น       |                             |
|            |                          | -   รายได้ค่าบริการเรือลากจูง    |
|            | -                        |     คิดค่าบริการเป็นเที่ยว        |
|            | บริการย้ายตู้คอนเทนเนอร์บนเรือ |                             |
|            |                          | -   รายได้ค่าขนถ่ายโดย         |
|            |                          | ใช้ปั้นจั่นสำหรับถ่ายตู้สินค้าขึ้น/ลงเรือ |
|            |                          |     คิดตามขนาดของตู้สินค้า       |
|            |                          |                             |
|            |                          | -   รายได้ค่าขนย้ายโดยใช้ปั้นจั่น   |
|            |                          |                             |
|            |                          |  ซึ่งคิดค่าบริการตามขนาดของตู้สินค้า |
+------------+--------------------------+-----------------------------+
| 2.         | -   บริกา                 | -   รายได้ค่าภาระการใช้ท่าใ     |
| เ          | รขนถ่ายตู้สินค้าจากบริเวณหน้าท่า | นการนำตู้สินค้าเข้าและส่งตู้สินค้าออก |
| จ้าของตู้สินค้า | ไปบริเวณลานพักสินค้าและจากลา |     คิดตามขนาดของตู้สินค้า       |
|            | นพักตู้สินค้าไปบริเวณท่าเทียบเรือ |                             |
|            |                          | -   รายได้ค่าเปลี่ยนสถานะตู้      |
|            | -   บริการเปลี่ยนสถานะตู้     |                             |
|            |     (จาก FCL เป็น LCL     | -   รายได้ค่าทำความสะอาด      |
|            |     หรือจาก LCL เป็น FCL)  |                             |
|            |                          | - รายได้ค่าซ่อมแซม             |
|            | -                        |                             |
|            |    บริการทำความสะอาดตู้สินค้า | -   รายได้ค                  |
|            |                          | ่าบริการในการจัดเรียงและสำรวจตู้ส |
|            | -   บริการซ่อมแซมตู้สินค้า     | ินค้าเพื่อส่งซ่อมให้อยู่ในสภาพพร้อมใช้ |
|            |                          |                             |
|            | -   บริกา                 | -                           |
|            | รจัดเรียงและสำรวจสภาพตู้สินค้า |    รายได้ค่าไฟฟ้าและควบคุมอุณหภูมิ |
|            |                          |                             |
|            | -   บริการตู้สินค้าแบบห้องเย็น  | -   รายได้ค                  |
|            |                          | ่ายกตู้สินค้าทั้งในกรณีตู้หนักและตู้เปล่า |
|            | -   บริการยกตู้สินค้า         |                             |
|            |                          | - รายได้ค่ารับฝากตู้สินค้า         |
|            | -   บริการรับฝากตู้สินค้า      | ซึ่งคิดค่าบริกา                  |
|            |                          | รเป็นรายวันและตามขนาดของตู้สินค้า |
+------------+--------------------------+-----------------------------+
| 3.         | -   บริการขนถ่ายสินค้าเข้า /  | -   รายได้ค่า                 |
| ผู้ส่งออกแล   |     ออกจากตู้สินค้า          | ภาระสำหรับตู้สินค้าขาเข้าและขาออก |
| ะนำเข้าสินค้า |                          |                             |
|            | -   บริการแบ่งบรรจุ         | -   รายได้ค่าแบ่งบรรจุสินค้า      |
|            |                          |                             |
|            | -   บริการฝากเก็บรักษาสินค้า  |  เพื่อนำสินค้าเข้าหรือออกจากตู้สินค้า |
|            |                          |                             |
|            | -   บริการยกสินค้า          | -   รายได้ค่าฝากเก็บรักษาสินค้า   |
|            |                          |     ในก                     |
|            | -                        | รณีที่มีการนำสินค้าพักไว้ที่โรงพักสินค้า |
|            | บริการเครื่องมือหนักสำหรับสินค้า |                             |
|            |     ชนิดพิเศษ              | -   รายได้ค่าย                |
|            |                          | กสินค้าและค่าบริการใช้เครื่องมือหนัก |
+------------+--------------------------+-----------------------------+

 3.1.3 ขั้นตอนการให้บริการ

 1) การจัดส่งตู้สินค้าลงเรือ (สินค้าส่งออก)

เริ่มจากเมื่อลูกค้านำสินค้าหรือตู้คอนเทนเนอร์ผ่านประตูเข้ามาในบริเวณบริษัท ไม่ว่าจะเป็นตู้เปล่า
ตู้หนัก
หรือจะเป็นสินค้าที่บรรทุกมากับรถบรรทุกของลูกค้าเพื่อทำการบรรจุสินค้าเข้าตู้คอนเทนเนอร์ในบริเวณของบริษัท
โดยจะมีขั้นตอนการทำงานที่ก่อให้เกิดรายได้ดังนี้

1.  การจัดเตรียมตู้สินค้าเพื่อรอการขนถ่ายลงเรือ

  ตู้เปล่า เมื่อผ่านประตูทางเข้าของบริษัท (gate) เข้ามาแล้ว
  บริษัทจะทำการยกตู้เพื่อตรวจสอบสภาพตู้และจัดเรียงแยกกองไว้ที่ลานพักตู้คอนเทนเนอร์
  โดยแยกตามเรือที่ลูกค้าได้มีการจองเรือไว้เพื่อรอการส่งออกไปให้ถึงปลายทางที่ลูกค้าต้องการ

  ตู้หนัก FCL ที่มีสินค้าบรรจุเรียบร้อยมาจากโรงงานของลูกค้าที่ผนึกตราครั่งมาแล้ว
  บริษัทจะทำการยกตู้พร้อมทั้งตรวจสอบและจัดเรียงแยกกองไว้ที่ลานพักตู้คอนเทนเนอร์เช่นเดียวกันกับตู้เปล่า
  และรอการขนถ่ายขึ้นเรือในขั้นตอนต่อไป

ตู้หนัก LCL สินค้าที่ลูกค้าบรรทุกมาเพื่อจะทำการบรรจุเข้าตู้คอนเทนเนอร์ภายในบริเวณของบริษัท
โดยการบรรทุกสินค้าเข้ามาอาจจะเข้ามาโดยรถ 6 ล้อ 10 ล้อ หรือ รถเทรลเลอร์
ขึ้นอยู่กับปริมาณของสินค้า ภายใต้การควบคุมของเจ้าหน้าที่ศุลกากรที่ประจำ ณ.ที่ทำการของบริษัท
เมื่อบรรจุและผนึกตราครั่งเรียบร้อยแล้ว จะเปลี่ยนสถานะเป็นตู้หนัก LCL บริษัทจะทำการยก
จัดเรียง และแยกกองตามเรือที่ลูกค้าจองไว้เช่นเดียวกับตู้เปล่า และตู้หนัก FCL
เพื่อรอการขนถ่ายขึ้นเรือในขั้นตอนต่อไป

บริษัทจะมีรายได้จากการให้บริการตามขั้นตอนข้างต้น ได้แก่ ค่าผ่านประตู ค่ายกตู้
ค่าแบ่งบรรจุสินค้า ค่ารับฝากสินค้า ค่ารับฝากตู้คอนเทนเนอร์
ค่าสำรวจสภาพและจัดเรียงตู้คอนเทนเนอร์ ค่าบริการชั่ง น้ำหนัก
ค่าเปลี่ยนสถานะตู้คอนเทนเนอร์จาก FCL เป็น LCL หรือจาก LCL เป็น FCL เป็นต้น

2.  การเคลื่อนย้ายตู้สินค้าลงเรือ

หลังจากที่เรือบรรทุกตู้คอนเทนเนอร์เข้าเทียบท่า
บริษัทจะทำการยกตู้ดังกล่าวข้างต้นขึ้นรถเทรลเลอร์เพื่อลำเลียงไปยังท่าเทียบเรือเพื่อทำการขนถ่ายโดยใช้ปั้นจั่นยกตู้คอนเทนเนอร์ขึ้นเรือ
ซึ่งบริษัทจะมีรายได้จากการให้บริการ ได้แก่ ค่าเคลื่อนย้ายตู้คอนเทนเนอร์ขาออก
ค่าขนถ่ายโดยใช้ปั้นจั่น ค่าปิดฝาระวางเรือ ค่าปลดเชือกเรือ เป็นต้น

ทั้งนี้บริษัทจะต้องทำบัญชีตู้คอนเทนเนอร์ส่งให้กับเจ้าหน้าที่กรมศุลกากร
เพื่อรายงานจำนวนตู้คอนเทนเนอร์ที่ไปกับเรือแต่ละลำ

แผนภูมิแสดงขั้นตอนการจัดส่งตู้สินค้าลงเรือ

 2) ขั้นตอนการจัดส่งตู้สินค้าขึ้นจากเรือ (สินค้านำเข้า)

  2.1) การให้บริการหน้าทำเนียบท่าเรือ

เริ่มจากเมื่อเรือบรรทุกตู้คอนเทนเนอร์ผ่านเข้าร่องน้ำบางปะกงจากจุดทอดสมอเรือปากแม่น้ำบางปะกงจนกระทั่งถึงท่าเรือของบริษัทแล้ว
บริษัทจะทำการขนถ่ายตู้คอนเทนเนอร์ขึ้นจากเรือโดยใช้ปั่นจั่น
และยกลงบนรถเทรลเลอร์เพื่อรอการลำเลียงตู้เข้าลานพักตู้คอนเทนเนอร์
ซึ่งบริษัทจะมีรายได้จากการให้บริการดังกล่าว ได้แก่ ค่าผ่านร่องน้ำ ค่านำร่อง ค่าเรือลากจูง
ค่าผูกเชือกเรือ ค่าเทียบท่า ค่าเปิดฝาระวางเรือ ค่าขนถ่ายโดยใช้ปั้นจั่น
ค่าย้ายตำแหน่งตู้คอนเทนเนอร์บนเรือโดยใช้ปั้นจั่น เป็นต้น

  2.2) การให้บริการภายในโรงพักสินค้า

บริษัทจะขนย้ายตู้คอนเทนเนอร์มาสู่ลานพักตู้คอนเทนเนอร์โดยตู้คอนเทนเนอร์ที่นำเข้ามามี 3 สถานะ
ได้แก่ ตู้เปล่า ตู้หนัก FCL และ ตู้หนัก LCL โดยการให้บริการของบริษัทเป็นดังนี้

  ตู้เปล่า
  หลังจากลำเลียงตู้และยกลงลานพักตู้คอนเทนเนอร์โดยใช้รถโฟลคลีฟทำการจัดเรียงและตรวจสภาพตู้ให้อยู่ในสภาพพร้อมใช้โดยแยกกองตามชื่อเจ้าของตู้คอนเทนเนอร์
  เพื่อรอคำสั่งลูกค้าและจัดส่งขึ้นรถเทรลเลอร์ของลูกค้าผ่านประตูออกจากบริเวณบริษัทไป

  ตู้หนัก FCL ขั้นตอนการทำงานเช่นเดียวกับตู้เปล่า
  แต่จะต้องรอให้ลูกค้าเดินพิธีการกับเจ้าหน้าที่ศุลกากรที่ประจำอยู่ ณ.ที่ทำการของบริษัท
  เพื่อทำการตรวจปล่อย และยกขึ้นรถเทรลเลอร์ของลูกค้าผ่านประตูออกจากบริเวณบริษัทไป

  ตู้หนัก LCL
  หลังจากตู้คอนเทนเนอร์เข้าสถานีบรรจุแยกและจัดเก็บสินค้าและเจ้าหน้าที่ศุลกากรตรวจปล่อยสินค้าเรียบร้อยแล้ว
  บริษัทจะทำการขนถ่ายสินค้าออกจากตู้คอนเทนเนอร์ขึ้นรถบรรทุกที่ลูกค้าจัดเตรียมไว้
  หรือขนถ่ายสินค้าพักไว้ที่โรงพักสินค้าเพื่อจัดเรียงและแยกชนิดของสินค้าก่อนที่จะนำขึ้นรถบรรทุกของลูกค้า
  ก่อนที่จะผ่านประตูออกจากบริเวณบริษัทไป

ในขั้นตอนบริการข้างต้นบริษัทจะมีรายได้จากการให้บริการ ได้แก่ ค่าเคลื่อนย้ายตู้สินค้าขาเข้า
ค่าตรวจสอบสภาพและจัดเรียงตู้ ค่ายกตู้สินค้า ค่าแบ่งบรรจุสินค้า ค่ารับฝากตู้คอนเทนเนอร์
ค่ารับฝากสินค้า ค่าผ่านประตู ค่าเปลี่ยนสถานะตู้คอนเทนเนอร์จากตู้ LCL เป็นตู้ FCL และ จากตู้
FCL เป็นตู้ LCL

แผนภูมิแสดงขั้นตอนการจัดส่งตู้สินค้าขึ้นจากเรือ

3.2 การตลาดและภาวะการแข่งขัน

3.2.1 ลักษณะลูกค้าและกลุ่มลูกค้าเป้าหมายของบริษัท

ลักษณะลูกค้าและกลุ่มลูกค้าเป้าหมายของบริษัท ได้แก่ บริษัทที่เป็นเจ้าของเรือ
เจ้าของตู้สินค้าและผู้นำเข้าและส่งออกสินค้าทางเรือ
ซึ่งลูกค้าเหล่านี้เป็นลูกค้าที่ขนส่งสินค้าทางเรือเป็นหลัก
โดยขนส่งสินค้าที่นำเข้าและส่งออกตามเส้นทางการเดินเรือระหว่างประเทศไทย ฮ่องกง มาเลเซีย
ฟิลิปปินส์ สิงค์โปร์ สาธารณรัฐประชาชนจีน และ บรูไน บริษัทมีลูกค้าหลายราย
ซึ่งผู้บริหารมีความสัมพันธ์ที่ดีกับลูกค้าดังกล่าว

ปัจจุบันบริษัทมีลูกค้าที่เป็นเจ้าของเรือที่ใช้บริการท่าเทียบเรือประจำ 2 ราย (ทั้ง 2
รายเป็นเจ้าของเรือและ เป็นเจ้าของตู้สินค้าด้วย) ซึ่งลูกค้าที่เป็นเจ้าของเรือทั้ง 2 ราย
มีเส้นทางการเดินเรือหลักระหว่างประเทศไทยไทย ฮ่องกง มาเลเซีย ฟิลิปปินส์ สิงค์โปร์
สาธารณรัฐประชาชนจีน และบรูไน
ลูกค้าที่เป็นเจ้าของตู้สินค้าและบริษัทนำเข้าและส่งออกสินค้าจะใช้บริการขนส่งทางเรือของเจ้าของเรือทั้ง
2 รายข้างต้น ซึ่งมีจำนวนประมาณ 50 ราย และ 150 ราย ตามลำดับ ทั้งนี้ลูกค้าที่สำคัญ ได้แก่
บริษัทผู้จัดหาเฟอร์นิเจอร์ ผู้ผลิตเครื่องกีฬา และผู้ผลิตสินค้าอุปโภคบริโภครายใหญ่ของโลก

บริษัทมีรายได้แยกตามประเภทของลูกค้า ได้แก่ บริษัทที่เป็นเจ้าของเรือ
บริษัทที่เป็นเจ้าของตู้สินค้าและผู้นำเข้าและส่งออกสินค้าทางเรือ ในปี 2545 คิดเป็นร้อยละ 27,
57 และ 16 ของรายได้รวม ตามลำดับ และในปี 2546 สัดส่วนของรายได้ดังกล่าวคิดเป็นร้อยละ
29, 56 และ15 ของรายได้รวมตามลำดับ และหากพิจารณารายได้แยกตามประเภทของรายได้
ได้แก่ รายได้จากค่าธรรมเนียมขนถ่ายสินค้าและบริการ
รายได้จากค่าบริการยกสินค้าขึ้นท่าและค่าขนส่ง และรายได้จากค่าเก็บสินค้า (โกดัง)
และรายได้อื่นๆ ในปี 2545 คิดเป็นสัดส่วนร้อยละ 68.4, 23.9, 7.4 และ 0.3
ของรายได้รวมตามลำดับ และในปี 2546 คิดเป็นสัดส่วนร้อยละ 64.59, 25.52, 8.34 และ
1.55 ของรายได้รวม ตามลำดับ ทั้งนี้บริษัทมีลูกค้าที่สร้างรายได้มากกว่าร้อยละ 30
ของรายได้รวมจำนวน 1 ราย อย่างไรก็ตามลูกค้ารายดังกล่าวเป็นบริษัทในกลุ่มเดียวกันกับ
Whittler Co.,Ltd. ซึ่งเป็นผู้ถือหุ้นรายใหญ่ของบริษัท
ดังนั้นบริษัทจึงมีความมั่นใจว่าลูกค้ารายดังกล่าวจะใช้บริการของบริษัทอย่างต่อเนื่องต่อไปในอนาคต

3.2.2 กลยุทธ์การแข่งขัน

1.  สถานที่ตั้งของท่าเทียบเรือ บริษัทมีความได้เปรียบในด้านสถานที่ตั้งเป็นอย่างมาก
    เนื่องจากสถานที่ตั้งที่บางปะกงอยู่ห่างจากกรุงเทพฯ เป็นระยะทางเพียง 52 กิโลเมตร
    ซึ่งถือว่าเป็นระยะทางที่ใกล้ตัวเมืองมากกว่าท่าเรือแหลมฉบัง
    โดยท่าเทียบเรือของบริษัทเป็นท่าเทียบเรือที่สามารถขนส่งโดยระบบคอนเทนเนอร์แห่งเดียวริมแม่น้ำบางปะกงและตั้งอยู่ใกล้กลุ่มลูกค้าเป้าหมายที่สำคัญซึ่งเป็นบริษัทที่ผลิตและจำหน่ายสินค้าเพื่อการส่งออก
    รวมทั้งผู้นำเข้าสินค้าในแถบย่านนิคมอุตสาหกรรมและโรงงานอุตสาหกรรมบนเส้นทางบางนา-ตราด
    เช่น นิคมอุตสาหกรรมบางปะกง (กม.52) นิคมอุตสาหกรรมอมตะนคร (กม.56)
    นิคมอุตสาหกรรมเวลโกร (กม.37) และนิคมอุตสาหกรรมบางพลี (กม.21) เป็นต้น
    นอกจากนี้
    ลูกค้ายังสามารถหลีกเลี่ยงความแออัดจากสภาพการจราจรและจำนวนผู้ใช้ท่าเรือคลองเตยซึ่งอยู่ในเขตกรุงเทพมหานคร
    นอกจากนี้คณะอนุกรรมการประสานการแก้ไขปัญหาจราจรและขนส่งระยะเร่งด่วนในเขตกรุงเทพฯและปริมณฑล
    (อปร.)
    ได้กำหนดข้อบังคับในการห้ามรถบรรทุกขนาดใหญ่เข้าเมืองในเขตกรุงเทพมหานครในรัศมี 113
    กิโลเมตร (ภายในพื้นที่วงแหวนถนนรัชดาภิเษก) ในช่วงเวลา 10.00-15.00 น.
    โดยจะเริ่มมีผลบังคับใช้ ตั้งแต่วันที่ 1 มกราคม 2546 เป็นต้นไป
    ซึ่งจะส่งผลให้มีการกระจายปริมาณการใช้ท่าเรือกรุงเทพไปยังเขตรอบนอกมากขึ้น

2.  การให้บริการโรงพักสินค้าเพื่อตรวจปล่อยของขาเข้าและบรรจุของขาออกที่ขนส่งโดยระบบคอนเทนเนอร์
    นอกเขตทำเนียบท่าเรือ (รพท./ICD) ที่ริมน้ำ
    บริษัทได้รับอนุมัติจากกรมศุลกากรให้จัดตั้งและดำเนินการโรงพักสินค้า ICD ได้
    โดยโรงพักสินค้า ICD
    แห่งนี้มีพื้นที่ติดกับท่าเทียบเรือของบริษัทซึ่งจะช่วยอำนวยความสะดวกแก่ลูกค้าและลดภาระค่าใช้จ่ายให้แก่ลูกค้าในการต้องจัดหาโรงพักสินค้า
    เคลื่อนย้ายสินค้าจากโรงพักสินค้า ICD ไปยังท่าเทียบเรือ
    หรือการผ่านพิธีศุลกากรซึ่งจะมีความได้เปรียบเมื่อเทียบกับท่าเทียบเรือคอนเทนเนอร์อื่นๆที่ไม่มีบริการโรงพักสินค้า
    ICD ติดกับพื้นที่ท่าเทียบเรือ

3.  การให้บริการ one stop service
    โดยลักษณะการให้บริการของบริษัทนอกจากจะมีบริการท่าเทียบเรือแล้ว
    บริษัทยังได้จัดให้มีบริการอื่น ๆ ที่เกี่ยวข้องเพื่อช่วยอำนวยความสะดวกให้แก่ลูกค้าตลอด 24
    ชั่วโมง

4.  ความสัมพันธ์ที่ดีกับทั้งบริษัทที่เป็นเจ้าของเรือ เจ้าของตู้สินค้า
    และผู้นำเข้าและส่งออกสินค้าทางเรือ

3.2.3 นโยบายราคา

บริษัทมีนโยบายเสนอราคาที่เหมาะสมแก่ลูกค้า โดยพิจารณาจากราคาตลาดและปริมาณการใช้
บริการเป็นสำคัญ ซึ่งโดยทั่วไปจะเป็นไปตามขนาดน้ำหนักและปริมาณสินค้าที่บรรทุกลงเรือ
ประกอบกับปริมาณและจำนวนครั้งของการใช้บริการของลูกค้ารายนั้น ๆ
ซึ่งหากมีการใช้บริการเป็นประจำและในปริมาณที่มากบริษัทจะมีส่วนลดให้
อย่างไรก็ตามเมื่อเปรียบเทียบกับราคาของคู่แข่ง ทั้งในกรณีของราคาปกติและราคาที่มีส่วนลดแล้ว
ราคาของบริษัทก็ยังเป็นราคาที่ต่ำกว่าคู่แข่งขัน
เนื่องจากข้อได้เปรียบในเรื่องของการบริหารต้นทุนที่ต่ำกว่า

นโยบายราคาของบริษัทจะมีทั้งราคาที่คงที่ (Fixed Price)
และราคาที่ขึ้นกับขนาดและประเภทของตู้สินค้า (Variable Price) (รายละเอียดพิจารณาได้จาก
ส่วนที่ 2 ข้อ 3.1.2)

3.2.4 ช่องทางการจัดจำหน่าย

1) ลูกค้าที่เป็นเจ้าของเรือ
บริษัทจัดหาลูกค้าที่เป็นเจ้าของเรือเพื่อมาใช้บริการท่าเทียบเรือของบริษัท
โดยใช้ความสัมพันธ์ที่ดีของผู้บริหารที่มีต่อลูกค้าดังกล่าว

2) ลูกค้าที่เป็นเจ้าของตู้สินค้า ลูกค้าที่เป็นเจ้าของตู้สินค้านั้นมีอยู่ประมาณ 50 ราย ซึ่งเป็นลูกค้าที่
ติดต่อกับเจ้าของเรือที่ใช้บริการของบริษัทและฝ่ายการตลาดของบริษัทอยู่แล้ว

3) ลูกค้าที่เป็นบริษัทนำเข้าและส่งออกสินค้าระหว่างประเทศ
บริษัทจัดหาลูกค้าเหล่านั้นโดยฝ่ายการตลาดของบริษัทร่วมกับตัวแทนนายหน้าของบริษัทเจ้าของเรือ
และบริษัทเจ้าของตู้สินค้าที่ต้องการหาลูกค้าเพื่อมาใช้บริการเรือและตู้สินค้า

3.2.5 ภาวะการแข่งขัน

เนื่องจากทำเลที่ตั้งท่าเทียบเรือของบริษัท ตั้งอยู่ที่ตำบลท่าข้าม อำเภอบางปะกง
จังหวัดฉะเชิงเทรา โดยห่างจากจุดทอดสมอเรือปากแม่น้ำประมาณ 14
กิโลเมตรเข้ามาในแม่น้ำบางปะกง ซึ่งสถานที่ตั้งของบางปะกงอยู่ห่างจากกรุงเทพฯ
เป็นระยะทางเพียง 52 กิโลเมตรและอยู่ระหว่างท่าเรือกรุงเทพ (คลองเตย กรุงเทพฯ )
กับท่าเรือแหลมฉบัง (จังหวัดชลบุรี) โดยมีโรงงานที่อยู่ในนิคมอุตสาหกรรมต่างๆ
ในบริเวณใกล้เคียงประมาณ 500 แห่ง อีกทั้งไม่มีท่าเรือใดๆในบริเวณใกล้เคียง
ทำให้บริษัทมีความสามารถในการแข่งขันสูง
อย่างไรก็ตามจากการที่ร่องน้ำของแม่น้ำบางปะกงมีความลึกไม่มากนัก
ทำให้เป็นข้อจำกัดของเรือที่มีระวางขนาดใหญ่ไม่สามารถเข้าเทียบท่าได้
ซึ่งบริษัทมีแผนที่จะขุดลอกเพื่อเพิ่มความลึกของร่องน้ำเพื่อให้เรือบรรทุกสินค้าขนาดใหญ่ขึ้นสามารถเข้าเทียบท่าเรือของบริษัทได้
เรือสินค้าที่เข้าเทียบท่าเรือของบริษัทสามารถเทียบท่าได้ครั้งละ 1 ลำ
และระยะเวลาเทียบท่าเพื่อขนถ่ายตู้สินค้าเข้าและออกของเรือแต่ละลำเฉลี่ยลำละ 1 วัน
และความสามารถของบริษัทในการรองรับตู้สินค้าได้สูงสุด 250,000 TEU ต่อปี
ซึ่งหากพิจารณาปริมาณเรือที่เทียบท่าของบริษัทและจำนวนตู้สินค้าที่ขนถ่ายผ่านท่าเทียบเรือของบริษัท
ในปี 2546 ซึ่งมีจำนวน 218 ลำ และ 97,789 TEU
ตามลำดับจะเห็นได้ว่าด้วยศักยภาพของท่าเทียบเรือ
สิ่งอำนวยความสะดวกและบริการอื่นๆของบริษัทยังสามารถรองรับการขยายตัวของจำนวนเรือและตู้สินค้าที่จะมาใช้บริการได้อีกมาก

ท่าเทียบเรือของบริษัท บางปะกง เทอร์มินอล จำกัด (มหาชน)
เป็นท่าเทียบเรือแบบตู้คอนเทนเนอร์ที่ดำเนินงานโดยเอกชน
ดังนั้นการพิจารณาภาวะการแข่งขันจะพิจารณากับธุรกิจท่าเทียบเรือแบบตู้คอนเทนเนอร์ที่ดำเนินงานโดยเอกชน
ซึ่งในปัจจุบันท่าเทียบเรือแบบตู้คอนเทนเนอร์ของเอกชนในประเทศไทยมีทั้งหมด 11 ท่า
ในจำนวนนี้เป็นท่าเทียบเรือที่ได้รับสัมปทานในเขตท่าเรือแหลมฉบังจำนวน 5 ท่า
ท่าเทียบเรือริมแม่น้ำเจ้าพระยา 5 ท่า และท่าเทียบเรือของบริษัทซึ่งอยู่ริมแม่น้ำบางปะกง 1 ท่า
ซึ่งจะเห็นได้ว่าท่าเทียบเรือที่ตั้งอยู่ในแม่น้ำบางปะกงมีเพียงท่าเรือของบริษัทรายเดียว
ดังนั้นจึงไม่สามารถเปรียบเทียบกับท่าเรืออื่นๆได้ เนื่องจากทำเลที่ตั้งที่แตกต่างกัน
รวมทั้งท่าเรือที่มีขนาดที่แตกต่างกัน กล่าวคือ
ท่าเรือที่ตั้งอยู่ริมแม่น้ำเจ้าพระยามีขนาดเล็กกว่าท่าเรือของบริษัท
ส่วนท่าเรือคลองเตยกรุงเทพนั้นมีขนาดใหญ่กว่าบริษัทหลายเท่า
นอกจากนี้ยังไม่สามารถเปรียบเทียบกับท่าเทียบเรือที่ตั้งในบริเวณแหลมฉบังได้
เนื่องจากเป็นท่าเรือเอกชนที่ได้รับสัมปทานจากการท่าเรือแห่งประเทศไทย
ซึ่งแต่ละท่าจะมีการลงทุนสูงและมีขนาดใหญ่กว่าท่าเทียบเรือของบริษัทมาก

นอกจากทำเลที่ตั้งที่สะดวกต่อการขนถ่ายสินค้าและการเดินทางแล้ว
ภายในท่าเทียบเรือของบริษัทยังมีบริการโรงพักสินค้า ICD ที่อยู่ติดกับท่าเรือของบริษัท
ซึ่งเป็นข้อได้เปรียบในการแข่งขันของบริษัทโดยจะทำให้ลูกค้าของบริษัทสามารถประหยัดเวลาและลดค่าใช้จ่ายในการขนส่งเมื่อเทียบกับการใช้ท่าเทียบเรืออื่นๆ

3.2.6 แนวโน้มอุตสาหกรรม

 ภาวะการขนส่งสินค้าระหว่างประเทศ

จากความต่อเนื่องในโลกาภิวัตรของเศรษฐกิจโลก
การล้มเลิกภาษีนำเข้าภายใต้การก่อตั้งองค์การการค้าโลก
การลดภาษีภายใต้กรอบการค้าเสรีอาเซียน ซึ่งต้องมีการปรับลดอัตราอากรขาเข้าให้เหลือร้อยละ
0-5 ตั้งแต่วันที่ 1 มกราคม 2543 เป็นต้นไป
จะส่งผลให้ปริมาณการค้าและการขนส่งระหว่างประเทศเพิ่มมากขึ้น
เนื่องจากมีข้อจำกัดด้านภาษีน้อยลง
โดยผู้บริโภคสามารถสั่งซื้อสินค้าจากผู้จำหน่ายที่จำหน่ายในราคาต่ำสุดจากจุดใดจุดหนึ่งของโลกก็ได้
ท่าเรือบางปะกงจึงมีโอกาสในการเติบโตไปพร้อมกับการขยายตัวของการขนส่งระหว่างประเทศที่มีโอกาสขยายตัวเพิ่มขึ้น

 ปริมาณการขนส่งสินค้าระหว่างประเทศทุกภาคการขนส่ง 

การขนส่งสินค้าระหว่างประเทศเกี่ยวเนื่องโดยตรงกับภาวะเศรษฐกิจของประเทศ
ซึ่งหากจะมองย้อนกลับไปในปี 2540-2541 ประเทศไทยประสบวิกฤตเศรษฐกิจและค่าเงิน
การขยายตัวทางเศรษฐกิจวัดจากผลิตภัณฑ์มวลรวมในประเทศในปี 2541 มีอัตราลดลงจากปี 2540
ถึงร้อยละ 10.5 ส่งผลให้ปริมาณการขนส่งสินค้าระหว่างประเทศทุกภาคการขนส่งลดลงร้อยละ
5.67 ภายในปีเดียว อย่างไรก็ตามหลังจากภาวะเศรษฐกิจเริ่มมีเสถียรภาพ
ผลิตภัณฑ์มวลรวมในประเทศมีการเติบโต ร้อยละ 4.4, 4.6, 1.9, และ 5.1 ในปี 2542,
2543, 2544 และ 2545 ตามลำดับ ในขณะที่ปริมาณการขนส่งสินค้าระหว่างประเทศในปี 2543
และ 2544 เพิ่มขึ้นจาก 150,422 พันตัน เป็น 166,199 พันตัน คิดเป็นอัตราการเติบโตร้อยละ
12.23 และ 10.49 ตามลำดับ อย่างไรก็ตามในปี 2545
ปริมาณการขนส่งสินค้าระหว่างประเทศลดลงเล็กน้อย จากปี 2544 โดยมีปริมาณการขนส่ง
162,169 พันตัน ซึ่งเป็นผลมาจากการลดลงของปริมาณการขนส่งขาเข้าซึ่งมีปริมาณ 80,423 พันตัน
อย่างไรก็ตามมูลค่าการขนส่งขาเข้ากลับเพิ่มขึ้นร้อยละ 0.68 โดยมีมูลค่าการขนส่งขาเข้า
2,746,099 ล้านบาท
ทั้งนี้จะเห็นได้ว่าภาวะการเติบโตทางเศรษฐกิจของประเทศเกี่ยวข้องโดยตรงกับปริมาณการขนส่งสินค้าระหว่างประเทศ
ซึ่งแนวโน้มการเติบโตดังกล่าวจะส่งผลดีต่อการดำเนินธุรกิจของบริษัท
โดยจะส่งผลให้รายได้และกำไรของบริษัทมีโอกาสที่จะเพิ่มสูงขึ้นตามแนวโน้มของอุตสาหกรรม

ปริมาณการขนส่งสินค้าระหว่างประเทศทุกภาคการขนส่ง

  ---------------------------------------------------------------------------------------------------
  ปี                           2540        2541        2542        2543        2544        2545
  --------------------------- ----------- ----------- ----------- ----------- ----------- -----------
  มูลค่าการขนส่งขาเข้า (ล้านบาท)   1,975,948   1,773,002   1,907,400   2,489,520   2,727,423   2,746,099

  อัตราการเติบโต                7.81%       -10.27%     7.58%       30.52%      9.56%       0.68%

  ปริมาณการขนส่งขาเข้า (พันตัน)    72,652      56,858      69,196      73,388      90,538      80,423

  อัตราการเติบโต                -6.14%      -21.74%     21.70%      6.06%       23.37%      -11.17%

  มูลค่าการขนส่งขาออก (ล้านบาท)   1,807,198   2,248,813   2,215,172   2,758,224   2,892,997   2,955,707

  อัตราการเติบโต                28.72%      24.44%      -1.50%      24.52%      4.89%       2.17%

  ปริมาณการขนส่งขาออก (พันตัน)    52,195      60,916      64,829      77,034      75,661      81,746

  อัตราการเติบโต                15.20%      16.71%      6.42%       18.83%      -1.78%      8.04%

  มูลค่าการขนส่งขาเข้าและขาออก    3,783,146   4,021,815   4,122,572   5,247,744   5,620,420   5,701,806
  (ล้านบาท)                                                                                

  อัตราการเติบโต                16.88%      6.31%       2.51%       27.29%      7.10%       1.45%

  ปริมาณการขนส่งขาเข้าและขาออก   124,847     117,774     134,025     150,422     166,199     162,169
  (พันตัน)                                                                                  

  อัตราการเติบโต                1.74%       -5.67%      13.80%      12.23%      10.49%      -2.42%
  ---------------------------------------------------------------------------------------------------

ที่มา : เว็บไซต์ของกระทรวงคมนาคม

 ปริมาณตู้สินค้าผ่านท่าเรือกรุงเทพ - ท่าเรือแหลมฉบัง

เนื่องจากท่าเรือกรุงเทพและท่าเรือแหลมฉบังเป็นท่าเรือใหญ่และมีปริมาณตู้สินค้าผ่านเข้าออกเป็นจำนวนมากในแต่ละปี
นอกจากนี้การท่าเรือแห่งประเทศไทยซึ่งเป็นหน่วยงานที่กำกับดูแลได้ทำการเก็บสถิติปริมาณตู้สินค้าผ่านเข้าออกท่าเรือกรุงเทพและท่าเรือแหลมฉบังไว้
จึงได้นำมาแสดงให้เห็นถึงปริมาณการเติบโตของปริมาณตู้สินค้าผ่านเข้าออกท่าเรือขนาดใหญ่ของประเทศเพื่อแสดงให้เห็นถึงปริมาณการขนส่งทางทะเลระหว่างประเทศไทยและคู่ค้า

จากตัวเลขในตารางจะเห็นว่าปริมาณตู้สินค้าผ่านท่าเรือกรุงเทพและท่าเรือแหลมฉบังมีการเติบโตเพิ่มขึ้นอย่างต่อเนื่องจากปี
2542 ที่ระดับ 2,792,951 TEU มาอยู่ที่ระดับ 3,758,414 TEU ในปี 2545
เพิ่มขี้นมาโดยตลอดจากการที่เศรษฐกิจของประเทศมีการเติบโตอย่างต่อเนื่อง

+----+---------+-------+--------+----------+-------+--------+--------+
| ปร |         |       |        |          |       |        |        |
| ิมา |         |       |        |          |       |        |        |
| ณต |         |       |        |          |       |        |        |
| ู้สิน |         |       |        |          |       |        |        |
| ค้า |         |       |        |          |       |        |        |
| ผ่า |         |       |        |          |       |        |        |
| นท |         |       |        |          |       |        |        |
| ่าเ |         |       |        |          |       |        |        |
| รือ |         |       |        |          |       |        |        |
| กร |         |       |        |          |       |        |        |
| ุงเ |         |       |        |          |       |        |        |
| ทพ |         |       |        |          |       |        |        |
|  - |         |       |        |          |       |        |        |
| ท่า |         |       |        |          |       |        |        |
| เร |         |       |        |          |       |        |        |
| ือแ |         |       |        |          |       |        |        |
| หล |         |       |        |          |       |        |        |
| มฉ |         |       |        |          |       |        |        |
| บัง |         |       |        |          |       |        |        |
| ป  |         |       |        |          |       |        |        |
| ีงบ |         |       |        |          |       |        |        |
| ปร |         |       |        |          |       |        |        |
| ะม |         |       |        |          |       |        |        |
| าณ |         |       |        |          |       |        |        |
| 25 |         |       |        |          |       |        |        |
| 42 |         |       |        |          |       |        |        |
| –  |         |       |        |          |       |        |        |
| 25 |         |       |        |          |       |        |        |
| 45 |         |       |        |          |       |        |        |
| หน |         |       |        |          |       |        |        |
| ่วย |         |       |        |          |       |        |        |
| :  |         |       |        |          |       |        |        |
| ท  |         |       |        |          |       |        |        |
| ีอียู |         |       |        |          |       |        |        |
+====+=========+=======+========+==========+=======+========+========+
|    |         |       |        |          |       |        |        |
+----+---------+-------+--------+----------+-------+--------+--------+
|    | ท่าเร    |       |        | ท่าเร     |       |        | ผลรวม  |
|    | ือกรุงเทพ |       |        | ือแหลมฉบัง |       |        | ท      |
|    |         |       |        |          |       |        | ่าเรือกร |
|    |         |       |        |          |       |        | ุงเทพ - |
|    |         |       |        |          |       |        | แ      |
|    |         |       |        |          |       |        | หลมฉบัง |
+----+---------+-------+--------+----------+-------+--------+--------+
| ปี  | สินค้าเข้า | สิน    | ผลรวม  | สินค้าเข้า  | สิน    | ผลรวม  |        |
|    |         | ค้าออก |        |          | ค้าออก |        |        |
+----+---------+-------+--------+----------+-------+--------+--------+
| 25 | 498,867 | 55    | 1,0    | 841,974  | 89    | 1,7    | 2,7    |
| 42 |         | 3,699 | 52,566 |          | 8,051 | 40,025 | 92,951 |
+----+---------+-------+--------+----------+-------+--------+--------+
| 25 | 512,414 | 56    | 1,0    | 1        | 1,05  | 2,0    | 3,1    |
| 43 |         | 1,103 | 73,517 | ,019,488 | 7,745 | 77,233 | 50,750 |
+----+---------+-------+--------+----------+-------+--------+--------+
| 25 | 508,030 | 56    | 1,0    | 1        | 1,16  | 2,3    | 3,3    |
| 44 |         | 1,530 | 69,560 | ,146,194 | 0,839 | 07,033 | 76,593 |
+----+---------+-------+--------+----------+-------+--------+--------+
| 25 | 516,690 | 59    | 1,1    | 1        | 1,33  | 2,6    | 3,7    |
| 45 |         | 3,871 | 10,561 | ,312,844 | 5,009 | 47,853 | 58,414 |
+----+---------+-------+--------+----------+-------+--------+--------+
|    |         |       |        |          |       |        |        |
+----+---------+-------+--------+----------+-------+--------+--------+

ที่มา : เว็บไซต์ของการท่าเรือแห่งประเทศไทย

  ----------- -------- ----------- -------- ----------- --------- ----------
                                                                  

                                                                  

                                                                  

                                                                  

                                                                  

                                                                  

                                                                  
  ----------- -------- ----------- -------- ----------- --------- ----------

3.3 การจัดหาผลิตภัณฑ์หรือบริการ

บริษัทได้รับอนุญาตให้ประกอบกิจการท่าเรือเดินทะเลจากหน่วยงานราชการที่เกี่ยวข้อง เช่น
กรมเจ้าท่า กรมศุลกากร กระทรวงคมนาคม เป็นต้น
และมีการจัดหาเครื่องมือและอุปกรณ์ในการให้บริการ เช่น ปั้นจั่น
รถยกขนาดใหญ่และเล็กสำหรับตู้คอนเทนเนอร์ จากตัวแทนจำหน่ายทั้งในประเทศและต่างประเทศ
โดยบริษัทได้คำนึงถึงคุณภาพ
ความทันสมัยของเทคโนโลยีของเครื่องมือและอุปกรณ์ที่ใช้ในการให้บริการแก่ลูกค้า
เพื่อให้ได้บริการที่รวดเร็ว และมีประสิทธิภาพ

นอกจากเครื่องมือและอุปกรณ์ข้างต้น
บุคลากรจะเป็นสิ่งสำคัญอย่างหนึ่งของการดำเนินธุรกิจของบริษัท
โดยบริษัทจะจัดหาบุคลากรที่มีคุณภาพ
และมีนโยบายในการรักษาให้บุคลากรทำงานกับบริษัทในระยะยาว

3.4 ผลกระทบต่อสิ่งแวดล้อม

  บริษัทจะต้องมีการติดตามผลกระทบด้านสิ่งแวดล้อมที่อาจเกิดขึ้นจากการดำเนินธุรกิจ เช่น
  ด้านคุณภาพของน้ำ เสียง อากาศ เป็นต้น
  โดยมีการติดตามตรวจสอบคุณภาพสิ่งแวดล้อมอย่างต่อเนื่องและเคร่งครัด บริษัทได้ว่าจ้างบริษัท
  เอส.พี.เอส.คอนซัลติ้ง เซอร์วิส จำกัด เป็นผู้ดำเนินการในการตรวจสอบผลกระทบดังกล่าว
  โดยมีค่าใช้จ่ายในระยะ 4 ปีที่ผ่านมา คือตั้งแต่ปี 2542-2545 เป็นจำนวนเงินปีละ 57,000
  บาท และปี 2546 จำนวน 52,000 บาท
  ซึ่งบริษัทจะต้องส่งผลการตรวจสอบผลกระทบดังกล่าวต่อกรมเจ้าท่าเป็นประจำทุกปี
  ทั้งนี้ในระยะเวลา 4
  ปีที่ผ่านมาบริษัทได้ปฎิบัติให้เป็นไปตามที่กฎหมายกำหนดและไม่ได้ก่อให้เกิดปัญหาใดๆต่อสิ่งแวดล้อม